钦定古今图书集成/明伦汇编/交谊典/第014卷 > 《移居公安敬赠卫大郎》前人
## 钦定古今图书集成/明伦汇编/交谊典/第014卷 > 《移居公安敬赠卫大郎》前人

卫侯不易得，余病汝知之。雅量涵高远，清襟照等夷。
平生感意气，少小爱文辞。河海由来合，风云若有期。
形容劳宇宙，质朴谢轩墀。自古幽人泣，流年壮士悲。
水烟通径草，秋露接园葵。入邑豺狼斗，伤弓鸟雀饥。
白头供宴语，乌几伴栖迟。交态遭轻薄，今朝豁所思。